OpenLLM-France/wikimedia huggingface dataset:
# Ezkutu (geologia)

Ezkutu bat kanbriarraurrean eratutako arroken bitartez osatutako eremu kontinentala da, ez dena itsasoaren bitartez estalia izan. Ezkutuak, lurrazalean dauden arroka zaharrenez daude eratuak, hauek batez ere granitoak eta arroka metamorfikoak dira. Sortu zirenetik hegonkor mantendu dira eta beren zurruntasuna kontserbatu dute.
Ezkutu bat orokorrean, azalera handiko eremu igneo eta metamorfikoa da, tektonikoki egonkorra eta aktibitate orogeniko gutxi jasan duena.
Adinari dagokionean, arroka hauek 570 milioi urte baino zaharragoak dira.

## Ezkutuen ezaugarriak

Ezkutuak ez dira inoiz urperatuak izan transgresio itsastarretan, mugimendu bertikal tektonikoak pairatu izan dituztelako. Gainera, ez dute tolesdurarik pairatu bultzada horizontal guztiei eutsi egin dietelako.
Hien egonkortasunaren ondorioz, meteorizazioak ezkutu kontinental gehienen topografia leundu du, hala ere, normalean azalera nahiko ganbila erakusten dute eta egon daitezke plataforma deritzon eremu sedimetaxu baten bitartez inguratuak.
Ezkutuak normalean [[kontinente]en erdialdean kokatzen dira, gehienak arroka pelagiko kanbriar gerrikoez inguratuak egoten dira.
Munduan dauden ezkutu kontinentalak honakoak dira:
* Kanadako ezkutua: Ipar Amerikako erdigunea eratzen du, Superior lakutik Artiar irletaraino hedatzen da hegotik iparrera eta Kanadatik Groenlandiaraino mendebaldetik ekialdera.
* eskandinaviar eta baltikoko ezkutua: Norvegia eta Finlandia ekialdean kokatzen da eta goratzen ari da gaur egun.
* Siberia: Lena eta Yenisei ibaien artean kokatzen da iparrean berriz, Baikal lakuarekin egiten du muga
* Guyanako ezkutua: Hego Amerikako iparraldean
* Brasilgo ezkutua: Guyanatik Pernabucoraino
* Dekkangoa: India hegoaldean
* Australiako ezkutua: Australiako mendebaldeko zati handi bat okupatzen du.

## Kanpo estekak

* Datuak: Q852013
# Ezkutu Baltikoa

Artikulu hau eskualde geologikoari buruzkoa da; beste esanahietarako, ikus «Ezkutu».
Ezkutu Baltikoa (batzuetan Fennoskandiar ezkutua deitua) Fennoskandian dago; Norvegia, Suedia eta Finlandia osoa, Errusiaren ipar-mendebaldea eta Baltikoaren hondoa hartzen ditu. Ezkutu Baltikoa Europa ekialdeko kratoiaren ageriko kanbriaurreko segmentuaren ipar-mendebaldeko zatia bezala definitzen da. Nagusiki gneis arkaikoz eta proterozoikoz eta aktibitate tektoniko bidez deformazio ugarietatik pasa diren harri berdez osatua dago. Ezkutu Baltikoak Europar kontinenteko harkaitzik antzinakoenak ditu, 50 kilometro inguruko sendoera litosferikokoak. Pleistozeno garaian izotz geruza handiek ezkutuaren azala garbitu eta hondoratu zuten, eta han geratu ziren material glaziarreko estalki fin bat, eta ezin konta ahal laku eta korronte. Ezkutu Baltikoa, gaur egun oraindik ere errebote bat da glaziar sendoak laugarren aroan urtu ondoren.
Ezkutu Baltikoa bost probintziatan banatua dago: Svecofeniar eta Sveconorvegiar (edo Hego-mendebaldeko gneisa) probintziak Fenoskandian eta Karelia, Belomoriar eta Kola probintzia/kratoiak Errusian. Azken hirurak, euren aldetik, zenbait bloke eta multzotan banatuak daude, eta harkaitzik antzinakoenak dituzte, 2,5 eta 3,4 mila milioi urte artekoak. Vodlozero blokea hegoekialdeko Karelian 3,4 mila milioi urtetan datatua izan da. Harkaitzik gazteenak Sveconorvegiar probintzian daude, 900 eta 1700 milioi urte arteko adina dutenak. Batzuetan Ezkutu Baltikoaren zatitzat hartua, Ekialdeko europar plataforma (edo Plataforma errusiarra) dago, harkaitz sedimentariozko 3 kilometroz estalitako Errusia mendebaldeko eremu bat.
Suediako Historia Naturalaren Museoaren arabera (2006), Fenoskandiar ezkutuko harkaitzik antzinakoenak iparrekialdean daude, Kola penintsulan, Karelian eta Finlandia iparrekialdean. Harkaitz arkaiko hauek nagusiki gneisak eta gerriko berdeak dira, duela 1,9 eta 2,5 mila milioi urte bitartekoak, eta Laponiako granulitazko gerrikoa, duela 1,9 mila milioi urtekoa. Harkaitz arkaikoren batzuk Suediako iparraldeko muturrean ere badaude (Norrbotten konderria), eta azal arkaikoak ziuraski eremu hartako zati handi bat azpimarratzen du. Erdialdeko eta iparraldeko Suedia gehiena, alabaina, Svecofeniar probintziakoa da, Finlandiaren hegomendebaldeko zatiarekin batera. Hemengo harkaitz ohantzea duela 1,75 eta 1,9 mila milioi urte bitartean, Svecofeniar orogenian sortu zen (Svecokareliar ere deitua). Harkaitz ohantze honetan harkaitz metasedimentario, metabolkaniko eta zenbait granitoide belaunaldi daude, eta burnizko (burni eta sulfurozkoak) metaketak ditu, Skellefte (sulfurozkoa) eta Norrbotten (burni eta sulfurozkoa) barrutiak.

## Kanpo estekak

* Datuak: Q580133
* Multimedia: Fennoscandian Shield / Q580133
# Ezkutu (argipena)

Ezkutu hitzak hainbat adiera ditu:

## Ezkutu babesgarriak

* Ezkutu, besoan eramaten zen arma babesgarria.

## Heraldika

* Ezkutua, armarrietako atal nagusi eta erdikoa

## Diruak

* Ezkutu caboverdetarra, Cabo Verden zirkulazioan dagoen dibisa.
* Ezkutu maltarra, Maltako Ordenaren lurraldeetan zirkulazioan zegoen dibisa.
* Ezkutu portugaldarra, Portugalen zirkulazioan zegoen dibisa.
* Ezkutu txiletarra, Txilen zirkulazioan zegoen dibisa.
* Portugaldar Gineako ezkutua, Portugaldar Ginean zirkulazioan zegoen dibisa.
* Portugaldar Timorreko ezkutua, Portugaldar Timorren zirkulazioan zegoen dibisa.

## Ezkutu geologikoak

Itsasoak estali ez dituen aurrekanbriarrean sortutako arrokek osatutako eskualde geologikoa,
* Ezkutu geologiko
besteak beste:
* Brasiliako ezkutua, Brasilgo erdialdeko, hegoaldeko eta ekialdeko eskualdea.
* Ezkutu Baltikoa, Fennoskandia eta Errusiaren ipar-mendebaldeko eskualdea.
* Ezkutu Kanadarra, Ipar Amerikako ipar-ekialdeko eskualdea.
* Ezkutu Ukrainarra, Ukraina inguruko eskualdea.
* Ekialdeko Antartikako ezkutua, Ekialdeko Antartikako eskualdea.
* Guyanetako ezkutua, Hego Amerikako ipar-ekialdeko eskualdea.

## Bestelakoak

* Arvernoko ezkutua, Asterixen abenturak kontatzen dituen hamaikagarren komikia.

## Erreferentziak

* 1 2 Euskaltzaindiaren Hiztegia. (Noiz kontsultatua: 2018-03-11).

## Kanpo estekak

* Datuak: Q11290013
# Fisika nuklear

Fisika nuklearra atomoaren nukleoa aztertzeaz arduratzen den fisikaren adarra da. Bere zereginen artean daude: nukleo atomikoa osatzen duten funtsezko partikulen (protoia eta neutroia, hots, nukleoiak) izaera eta euren elkarrekintzak egiaztatzea, nukleoaren ezaugarriak sailkatu eta azaltzea, desintegrazio nuklearrak azaltzea eta erreakzio nuklearrak aztertzea. Fisika nuklearra ez da fisika atomikoarekin nahastu behar.
Nukleoak hainbat partikulaz daude osatuta (goian aipatutako funtsezko protoi eta neutroiaz gain). Kristalak ez bezala, txikiegiak dira elementu periodikoak bezala deskribatzeko. Hau dela eta, nukleoak teorikoki azaltzea ez da erraza eta normalean saiakuntzetarako proposatzen diren nukleo ereduak izaera nuklearraren ezaugarri ia guztiak azaltzen dituzte.

## Ikus, gainera

* Partikulen fisika

## Kanpo estekak

* Datuak: Q81197
* Multimedia: Nuclear physics / Q81197
# Fisiopatologia

Fisiopatologia organismo baten edo organismoaren parte baten funtzioen gorabeherak aztertzen dituen medikuntzaren alorra da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-06-01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1135939
* Multimedia: Pathophysiology / Q1135939
# Fronte Nazionala (Erresuma Batua)

    Artikulu hau Eresuma Batuko eskuin muturreko alderdiari buruzkoa da; beste esanahietarako, ikus «Fronte Nazionala (argipena)».
Fronte Nazionala (ingelesez: National Front (NF)) Erresuma Batuko eskuin muturreko alderdi politiko bat da. Egoitza nagusia Kingston upon Hull hirian du, eta buruzagi nagusia David MacDonal da.
1967ko otsailaren 7an britainiar loialistek sortu zuten. Pentsamolde arrazista eta faxismoa eta nazismoarekin lotura izatea leporatu izan zaio.

## Kanpo estekak

* Webgune ofiziala (Ingelesez)
* Datuak: Q158093
* Multimedia: British National Front / Q158093
# Fronte Nazionala (Frantziako Erresistentzia)

    Artikulu hau Frantziako Erresistentziako mugimenduari buruzkoa da; beste esanahietarako, ikus «Fronte Nazionala (argipena)».
Fronte Nazionala (frantsesez: Front national de lutte pour la libération et l'indépendance de la France) Frantziako Erresistentziako mugimendua izan zen. 1941ean eratu zen, eta jatorriz komunista bazen ere, joera guztietakoei irekia zen, eta era askotako mugimenduak bateratzen ahalegintzen zen. Hala ere, 1943tik aurrera egin ziren elkartze berrietan ez zuen sartu nahi izan. Bera izan zen ipar eta hegoko eskualdeetan parte hartu zuen bakarra. Askatasunaren egunean, erresistentziako talde nagusia bera zen. Idazleen Fronte Nazionalak, Aragonekin, Les Lettres françaises eman zuen argitara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/3/2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q738249
# Fronte Nazionala (argipena)

Fronte Nazionala hurrengo alderdi politikoetako bat izan daiteke:
* Fronte Nazionala (Front national): Belgikako eskuin-muturreko alderdi politikoa.
* Fronte Nazionala (Frente Nacional): Espainiako 1980ko hamarkadako eskuin-muturreko alderdia.
* Fronte Nazionala (Front national): Frantziako eskuin-muturreko alderdia.
* Fronte Nazionala (Front national): Frantziako mugimendu komunista.
* Fronte Nazionala (National Front): Erresuma Batuko eskuin-muturreko alderdi politikoa.
* Fronte Nazionala (Fronte Nazionale): Italiako 1990eko hamarkadako alderdi politiko neofaxista.
Halaber, hurrengo koalizioetako bat ere izan daiteke:
* Alemania Demokratikoko Fronte Nazionala (Nationale Front des Demokratischen Deutschland): 1949tik 1990era Alemaniako Errepublika Demokratikoan boterean egondako erakundeen koalizioa.
* Kolonbiako Fronte Nazionala: Kolonbiako alderdi liberal eta kontserbadorearen koalizioa (1958-1978).
# Fronte Berritzailea

Fronte Berritzailea (gaztelaniaz: Frente Renovador, FR) Argentinako alderdi politikoa da, joera peronista duena. Buenos Aires probintziako hauteskunde-koalizio distritala du aurrekaria, 2013an sortua urte horretako hauteskunde legegileetan parte hartzeko, eta bere buruzagi nagusia Sergio Massa da.
Fronte Berritzaileak bere burua "arima peronista, buru desarrollista eta bihotz progresista" definitu du, eta espektro politikoaren zentroan kokatzen direla diote.

## Erreferentziak

* ↑ «Datorrenerako termometroa» Berria 2019-08-11 CC BY-SA 4.0 lizentziapean.
* ↑ (Gaztelaniaz) «Massa pidió una fuerza con "alma peronista, cabeza desarrollista y corazón progresista"» www.elesquiu.com.
* ↑ (Gaztelaniaz) Sandoval, Pablo Ximénez de. (2013-11-24). «“He decidido construir y liderar una alternativa política en Argentina”» El País ISSN 1134-6582..

## Kanpo estekak

* Datuak: Q15120034
* Multimedia: Frente Renovador / Q15120034
# Fronte Herritar Berria (Frantzia)

Fronte Herritar Berria (frantsesez: Nouveau Front Populaire), 1936n boterean egon zen Fronte Popularraren omenez hala izendatua, 2024ko Frantziako hauteskunde legegileak deitu zirenean osatutako hauteskunde koalizio zabala izan zen, Frantziako ezker politiko guztia biltzeko asmoarekin.
Frontearen parte dira, besteak beste, Europa Ekologia-Berdeak, Frantzia Intsumisoa, Frantziako Alderdi Komunista, Frantziako Alderdi Sozialista edo Génération.s alderdiak. Ipar Euskal Herrian dauden hiru barrutien kasuan Euskal Herria Bai alderdia ere koalizioko kide da.
Hauek izan ziren Ipar Euskal Herrian Fronte Herritarreko etiketa eraman zuten hautagaitzak: 4. hautesbarrutian, Iñaki Etxaniz (PS) eta Cecile Senderain; 5. hautesbarrutian, Colette Capdevielle (PS) eta Alain Iriart (EH Bai); eta 6. hautesbarrutian, Peio Dufau (EH Bai) eta Marie Hegi-Urain.

## Erreferentzia

* ↑ «EH Baik bat egin du Fronte Popularrarekin, eta hautagaiak izanen ditu» Berria 2024-06-14 (Noiz kontsultatua: 2024-06-14).
* ↑ ««Itxaropenaren boza» izan nahi du Fronte Popularrak Ipar Euskal Herrian» Berria 2024-06-18 (Noiz kontsultatua: 2024-06-19).

## Kanpo estekak

* Datuak: Q126487286
* Multimedia: Nouveau Front Populaire / Q126487286
# Fronte Nazionala (Belgika)

    Artikulu hau Belgikako Fronte Nazionalari buruzkoa da; beste esanahietarako, ikus «Fronte Nazionala (argipena)».
Fronte Nazionala (frantsesez: Front national) Belgikako eskuin muturreko alderdi txiki bat da. 1985ean sortu zen eta Daniel Féret da alderdiburua. Hainbat inkesten arabera Valoniako boto-emaileen %9,4 euskarria dauka alderdiak. Hala ere ez du inoiz botoen %3 baino gehiago lortu hauteskundeetan.

## Kanpo estekak

* (Frantsesez) Webgune ofiziala
* Datuak: Q907516
* Multimedia: Front national belge / Q907516
# Fronte Nazionala (Kolonbia)

Fronte Nazionala (gaztelaniaz: Frente Nacional 1958 – 1974) Kolonbiako historiako aldi bat izan zen, non bi alderdi politiko nagusiek, Alderdi Liberala eta Alderdi Kontserbadorea, boterea txandakatzea adostu zuten, lau presidentetzarako aldi baterako tartekatuz. Fronte Nazionaleko presidenteak Alberto Lleras Camargo (liberala), Guillermo León Valencia (kontserbadorea), Carlos Lleras Restrepo (liberala) eta Misael Pastrana Borrero (kontserbadorea) izan ziren.

## Erreferentziak

* Luis Angel Arango Liburutegia - Fronte Nazionala
* Colombialink.com - Fronte Nazionala
* Universidad Tecnologica de Pereira - Fronte Nazionala
* Kongresuko Liburutegia - Kolonbia; Koalizioaren Gobernua sortzea

## Kanpo estekak

* Datuak: Q268566
# Fronte (meteorologia)

    Artikulu hau termino meteorologikoari buruzkoa da; beste esanahietarako, ikus «Fronte».
Frontea, meteorologian, aire masa beroen eta hotzen arteko ukipen-muga da. Fronteak lau motatakoak izan ahal dira:
* Fronte hotzak: Aire masa hotzek aire masa beroak bultzatzen dituzte eta masa beroak igoarazten ditu. Horrela sortzen dira fronte mota hauek.
* Fronte beroak: Aire masa beroek aurrera egiten dute eta aire masa hotzen gainean jartzen dira.
* Fronte okluituak: fronte bero edo ia-geldikor bat haren gainean kokatutako fronte hotz batekin elkartzen denean.
* Fronte geldikorrak: Elkarren segidako mapa sinoptikoetan kokagune bertsua daukan fronteak.

## Kanpo estekak

* Datuak: Q189796
* Multimedia: Atmospheric fronts / Q189796
# FC Barcelona (izotz hockeya)

FC Barcelonaren izotz hockeyaren atala Kataluniako izotz hockey talde bat da, Bartzelona hirikoa. 1972 urtean sortu zen eta Espainiako Izotz Hockey Superligan jokatzen du. Palau de Gel izotz pistan jokatu ohi ditu etxeko partidak.
1972an Espainiako Ligaren fundatzaileetariko bat izan zen

## Lorpenak

* Espainiako Izotz Hockey Superliga (6): 1987, 1988, 1997, 2002, 2009, 2021
* Espainiako Izotz Hockey Errege Kopa (5): 1976, 1977, 1982, 1997, 2015
* Federazio Kopa (2): 2006, 2007
* Kataluniako Kopa (5): 1985, 2003, 2004, 2006, 2008

## Kanpo estekak

* Datuak: Q1166013
* Multimedia: FC Barcelona (ice hockey) / Q1166013
# FC Barcelona B

Futbol Club Barcelona B FC Barcelona futbol taldearen harrobiko taldea da. 2018tik aurrera Lehen maila RFEFen ari da.

## Historia

C. F. Barcelona Atlético izenarekin sortu zen 1970 urtean aurrez Bartzelonan baziren Club Deportivo Condal eta Atlètic Catalunya taldeek bat egiterakoan eta hasieratik FC Barcelonaren harrobia izateko helburua izan zuen. Hirugarren mailan hasi zen jokatzen baina 1972an maila galdu eta Erregionalera jeitsi zen, hala ere bi urtez jarraian igoera lortuz bigarren mailan egin zuen dbuta eta 1977 arte bertan aritu zen. Hurrengo urteetan bigarren maila eta bigarren B mailan jokatu izan zuen.
1991 urtean FIFAk atera zuen legearen arabera harrobiko taldeek talde nagusiaren izen bera izan behar zuten eta horregatik FC Barcelona B bihurtu zen.
2007-08 urtea hirugarren mailan hasi zuen ordea eta entrenatzaile berria hartu zuen, Josep Guardiola eta bigarren B mailara igotzea lortu zuen. Entrenatzaileak FC Barcelona handia hartu zuen orduan bere kargu. Barcelona B-k gorantz jarraitu zuen eta 2010an bigarren mailara igo zen. 2010-11 izan zuen bere historiako urterik onena hirugarren egin baitzuen ligan Luis Enrique entrenatzaile zuela. 2013an eta 2014an berriz ere hirugarren postuan gelditu zen. 2015ean ordea azken postuan amaitu zuen eta maila galdu zuen. 2017an bertri lortu du igotzea.

## Datuak

2022-23 barne:
* Denboraldiak 1. mailan: 0
* Denboraldiak 2. mailan: 23
* Denboraldiak 2. B mailan: 21
* 1. maila RFEF: 2
* 2. maila RFEF: 0
* Denboraldiak 3. mailan: 4
* Ligako posturik onena: 3.a Bigarren mailan (2010-11, 2013-14)

### Azken urteetako ibilbidea

| Urtea | Maila | Postua | Errege Kopa |
| 2004-05 | Bigarren B maila | 11.a | - |
| 2005-06 | Bigarren B maila | 6.a | - |
| 2006-07 | Bigarren B maila | 19.a | - |
| 2007-08 | Hirugarren Maila | 1.a | - |
| 2008-09 | Bigarren B maila | 5.a | - |
| 2009-10 | Bigarren B maila | 2.a (igo) | - |
| 2010-11 | Bigarren maila | 3.a | - |
| 2011-12 | Bigarren maila | 8.a | - |
| 2012-13 | Bigarren maila | 9.a | - |
| 2013-14 | Bigarren maila | 3.a | - |
| 2014-15 | Bigarren maila | 22.a (jeitsi) | - |
| 2015-16 | Bigarren B maila | 11.a | - |
| 2016-17 | Bigarren B maila | 1.a (III multzoa) | - |
| 2017-18 | Bigarren maila | 20.a | - |
| 2018-19 | Bigarren B maila | 8.a | - |
| 2019-20 | Bigarren B maila | 2.a | - |
| 2020-21 | Bigarren B maila | 2.a | - |
| 2021-22 | 1. maila RFEF | 9.a | |
| 2022-23 | 1. maila RFEF | 4.a | |

## Irabazitako txapelketak

* Espainiako futbol ligako bigarren maila (0): hirugarrena 2010-11 eta 2013-14 denboraldietan.
* Espainiako futbol ligako bigarren B maila (4): 1981-82, 1990-91, 1997-98, 2001-02

## Kanpo estekak

* (Katalanez)(Gaztelaniaz) FC Barcelona B-ren webgune ofiziala
* Datuak: Q10467
* Multimedia: FC Barcelona B / Q10467
# FC Barcelonako ereserkia

Fútbol Club Barcelonako ereserkia (katalanez Himne del Futbol Club Barcelona, jatorrizko izenburua: Cant del Barça, euskaraz Barçaren kanta) Kataluniako FC Barcelona futbol taldearen ereserkia da. 1975ean taldearen 75. urteurrena ospatu asmoz Camp Nou estadioan estreinatu zen. Hitzak Jaume Picas eta Josep María Espinàs idazleek idatzi zituzten, aldiz Manuel Valls i Gorina musikar eta konposatzaileak musika moldatu zuen.

## Hitzak

| Katalanaz Tot el camp, és un clam, som la gent blaugrana, tant se val d'on venim, si del sud o del nord, Ara estem d'acord, estem d'acord, una bandera ens agermana. Blaugrana al vent, un crit valent, tenim un nom el sap tothom: ¡Barça, Barça, Barça! Jugadors, seguidors, tots units fem força, Són molts anys plens d'afany, són molts gols que hem cridat i s'ha demostrat, s'ha demostrat, que mai ningú ens podrá tórcer. Blaugrana al vent, un crit valent, tenim un nom el sap tothom: ¡Barça, Barça, Barça! | Euskaraz Zelai guztia, aldarri bat da, jende urdin-gorriak gara, berdin dio nondik gatozen, hegoaldetik edo iparraldetik, Orain ados gaude, ados gaude, bandera batek anaitzen gaitu. Urdin-gorria airera, oihu ausart bat, mundu guztiak dakien izen bat dugu: ¡Barça, Barça, Barça! Jokalariak, jarraitzaileak, denak elkarturik indar egiten, ahaleginez beteriko urte asko dira, oihukatu ditugun gol asko dira eta frogatu da, frogatu da, inoiz inork ez gaituela menderatuko. Urdin-gorria airera, oihu ausart bat, mundu guztiak dakien izen bat dugu: Barça, Barça, Barça! |

## Kanpo estekak

* Fútbol Club Barcelonaren ereserkia entzungai. Youtube.com (Katalanez)
* Datuak: Q1360101
# FC Basel

FC Basel (izen osoa Football Club Basel 1893) Suitzako Basilea hiriko futbol taldea da, palmaresari dagokionez Suitzako bigarren talderik arrakastatsuena, baina XXI mendean talde nagusia izan dena. 19 Liga irabazi ditu, 2010etik aurrera jokatu diren guztiak, bai eta 11 Kopa ere. Europan sarritan aritu da baina ez du titulurik lortu. Alpeetako Kopa aldiz hiru aldiz irabazia du.

## Uniformea

* 2017-2018 ||
* 2018-2019 ||
* 2019-2020 ||
* 2020-2022 ||
* 2022-2023 ||

## Palmaresa
### Suitzan: 35

* Suitzako Super Liga (20): 1953, 1967, 1969, 1970, 1972, 1973, 1977, 1980, 2002, 2004, 2005, 2008, 2010, 2011, 2012, 2013, 2014, 2015, 2016, 2017
* Suitzako Kopa (13): 1933, 1947, 1963, 1967, 1975, 2002, 2003, 2007, 2008, 2010, 2012, 2017, 2019
* Suitzako Ligaren Kopa (1): 1972
* Suitzako Superkopa (1): 1989

### Europan: 3

* Europako Kopa (0): final laurdenak 1974an.
* UEFA Kopa (0): finalerdiak 2013an.
* Alpeetako Kopa (3): 1969, 1970, 1981

## Euskal taldeen aurkako partidak

Baselek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1976-77 | UEFA Kopa | Final hamaseirenak | Basel Athletic | 1-1 3-1 | Athletic Basel |

## Kanpo estekak

* Taldearen webgune ofiziala (Alemanez)
* Datuak: Q189671
* Multimedia: FC Basel / Q189671
# FC Besa Pejë

FC Besa Pejë (albanieraz: Klubi Futbollistik Besa Pejë) Kosovoko futbol talde onenetakoa da, Peć hirikoa. Kosovoko 3 Liga eta 3 Kopa irabazi ditu.

## Historia

Taldea 1923an sortu zen Bahari Pejë izenarekin. Bigarren Mundu Gerraren ondoren hiriko hiru taldek (Bahari, Budućnost eta Kristal) eta Budućnost izenarekin Kosovoko probintziako lau liga irabazi zituen.
Kosovoko liga independentean hiru liga jarraian irabazi zituen 2005 eta 2007 artean. Azkenengo titulua 2017ko Kopako garaipena du.

## Palmaresa

* Kosovoko Liga (3): 2005, 2006, 2007
* Kosovoko Kopa (3): 2006, 2011, 2017
* Kosovoko Superkopa (1): 2005
* Kosovoko probintziako liga (4):
** Budućnost: 1962, 1966, 1978, 1989

## Kanpo estekak

* Datuak: Q1418838
# FC Bruno's Magpies

FC Bruno's Magpies (euskaraz Brunoren mikak) Gibraltarko futbol taldea da. 2023an Kopa irabazi zuen.

## Palmaresa
### Gibraltarren: 0

* Liga (0): hirugarren 2023an.
* Rock Cup:
** Txapelduna (1): 2023
** Finalista (1): 2022

## Kanpo estekak

* Webgune ofiziala
* Datuak: Q19577058
# FC Barcelona (saskibaloia)

FC Barcelona saskibaloi talde kataluniarra da, 1926an Bartzelonan sortutakoa. Haren herrialdeko talderik hoberena da Club Joventut de Badalonaren aurretik, Espainia mailan bigarrena Real Madriden atzetik eta Europako hoberenen artean dago.

## Palmaresa
### Nazioartean: 7

* Kontinente arteko Kopa:
** Txapelduna (1): 1985
** Finalista (1): 1987
* Europako kopa:
** Txapelduna (2): 2003, 2010
** Finalista (5): 1984, 1990, 1991, 1996, 1997
** Final Four (14): 1989, 1990, 1991, 1994, 1996, 1997, 2000, 2003, 2006, 2009, 2010, 2012, 2013, 2014
* Europako Errekopa:
** Txapelduna (2): 1985, 1986
** Finalista (1): 1981
* Korać Kopa:
** Txapelketa (2): 1987, 1999
** Finalista (1): 1975

### Espainian: 50

* Espainiako Liga (20): 1958–59, 1980–81, 1982–83, 1986–87, 1987–88, 1988–89, 1989–90, 1994–95, 1995–96, 1996–97, 1998–99, 2000–01, 2002–03, 2003–04, 2008–09, 2010-11, 2011–12, 2013-14, 2020-21, 2022-23.
* Espainiako Kopa (26): 1942-43, 1944-45, 1945-46, 1946-47, 1948-49, 1949-50, 1958-59, 1977-78, 1978-79, 1979-80,1980-81, 1981-82, 1982-83, 1986-87, 1987-88, 1990-91, 1993-94, 2000-01, 2002-03, 2006-07, 2009-10, 2010-11, 2012-13, 2017-18, 2018-19, 2020-21
* Espainiako Saskibaloi Superkopa (5): 1987, 2004, 2009, 2010, 2011

## Jokalari ezagunak

1980ko hamarkadan nabarmendu ziren Andrés Jiménez, Nacho Solozábal, Juan Antonio San Epifanio, Chicho Sibilio eta Audie Norris, besteak beste. 1990eko hamarkadatik aurrera, bestela, Juan Carlos Navarro, Rodrigo de la Fuente, Pau Gasol, Roberto Dueñas, Dejan Bodiroga, Sarunas Jasikevicius, Ricky Rubio, Fran Vázquez, Erazem Lorbek eta Pete Mickeal aipagarrienen artean daude.

## Entrenatzaile ezagunak

* Antoni Serra (1979-1985).
* Aíto García Reneses (1985-90, 1992-97 eta 1998-2001).
* Svetislav Pešić (2001-03 eta 2018-).
* Duško Ivanović (2005-08).
* Xavi Pascual (2008-16).
* Sito Alonso (2017-18).

## Kanpo estekak

* (Katalanez)(Gaztelaniaz)(Ingelesez) FC Barcelonaren saskibaloi taldea
* Datuak: Q54893
* Multimedia: FC Barcelona (basketball) / Q54893